****

**ประกาศองค์การบริหารส่วนตำบลหนองไทร**

**เรื่อง หลักเกณฑ์การให้คุณให้โทษและการสร้างขวัญกำลังใจ**

...........................................................

ตามที่องค์การบริหารส่วนตำบลหนองไทร ได้ดำเนินการประเมินความพึงพอใจและแรงจูงใจของพนักงานในด้านการบริหารงานของผู้บริหาร การบริหารจัดการด้านทรัพยากร การจัดสภาพแวดล้อมในการทำงานและแรงจูงใจในการทำงาน ซึ่งแบบประเมินได้สอบถามความคิดเห็นในแง่มุมต่างๆในการทำงานประกอบด้วย ความคิดเห็นเกี่ยวกับงานในความรับผิดชอบ สภาพแวดล้อมในการทำงาน ภาวะผู้นำและวัฒนธรรมขององค์กร ค่าตอบแทน ความก้าวหน้าในสายงาน ชีวิตส่วนตัวกับชีวิตการทำงานความพึงพอใจในการทำงานโดยรวมจากการประเมิน ผู้บริหารจึงนำผลการประเมินมาสร้างแรงจูงใจและการลงโทษ ประจำปีงบประมาณ พ.ศ. 2565 ดังนี้

1. ยกย่องชมเชยบุคลากรดีเด่นในด้านต่าง ๆ เช่น ด้านคุณธรรมจริยธรรม

2. มอบของรางวัลให้กับพนักงานที่ไม่ใช้วันลางานในรอบปีนั้น ๆ

3. มอบเงินสวัสดิการช่วยเหลือพนักงานที่คลอดบุตร พนักงานเสียชีวิต บุตรพนักงานเสียชีวิต สามีภรรยาเสียชีวิต บิดามารดาเสียชีวิต

4. มอบเงินช่วยเหลือกรณีพนักงานได้รับความเดือดร้อนจากเหตุภัยพิบัติต่าง เช่น อัคคีภัย วาตภัย อุทกภัย ฯลฯ

5. มอบใบประกาศนียบัตรให้กับพนักงานที่ประพฤติตนเป็นแบบอย่างที่ดี สร้างชื่อเสียงให้กับองค์กร

การลงโทษ

1. ว่ากล่าวตักเตือนด้วยวาจา

2. ว่ากล่าวตักเตือนแบบลายลักษณ์อักษร


3. คำสั่งมอบหมายงานอื่นที่เหมาะให้ไปปฏิบัติ และรายงานผลการปฏิบัติ

4. ออกคำสั่งลงโทษจากเหตุกระทำผิดวินัยไม่ร้ายแรง

ให้พนักงานส่วนตำบล และพนักงานจ้าง ถือปฏิบัติอย่างเคร่งครัด

ทั้งนี้ ตั้งแต่บัดนี้เป็นต้นไป

ประกาศ ณ วันที่ 1๐ เดือน มกราคม พ.ศ. 2565



(นายเขียว กอนสันเทียะ)

นายกองค์การบริหารส่วนตำบลหนองไทร